Mitjançant el Decret 387/2011, de 6 de setembre, el Govern de la Generalitat va establir els criteris de la política commemorativa del Govern i la creació d'una Comissió de Commemoracions.
Aquesta Comissió està adscrita a la Secretaria General del Departament de la Presidència, com a òrgan col·legiat que ha d'impulsar i coordinar la política commemorativa del Govern.
Un dels principals objectius de la Comissió de Commemoracions és recuperar i divulgar la memòria de la Guerra de Successió i de les seves conseqüències per a l'organització política i institucional de Catalunya.
Mitjançant la Moció 93/IV del Parlament de Catalunya, sobre les polítiques per a la commemoració del tres-centè aniversari dels fets del 1714, el Parlament insta al Govern a prioritzar de manera efectiva els actes i les actuacions per commemorar amb tota solemnitat el tricentenari dels fets del 1714.
Per Acord de 28 de maig de 2013, el Govern va aprovar els esdeveniments i les personalitats objecte de commemoració per als anys 2013 i 2014.
Entre aquests esdeveniments, va aprovar la commemoració del Tricentenari de l'onze de setembre de 1714.
La commemoració del Tricentenari vol rememorar el passat, redescobrint el país del segle XVIII i les dimensions dels fets.
És per això que la Generalitat de Catalunya vol convidar el conjunt de la societat catalana a conèixer la seva història i que esdevingui un motiu de reflexió que permeti escatir no només la foto fixa del que va significar aquella desfeta, sinó quina ha estat l'evolució fins a la Catalunya actual i quins són els reptes de futur que se'ns presenten, així com l'organització d'activitats que girin al voltant dels fets commemorats.
Aquesta commemoració es basa en 4 objectius estratègics, que seran també els eixos d'aquestes subvencions, i que són els següents:
- Divulgar el coneixement sobre els fets i les conseqüències de la Guerra de Successió.
- Difondre els motors econòmics i socials que mouen la Catalunya actual i esdevenen la base de la nostra projecció futura.
- Enfortir els valors que ens defineixen com a poble i que són inherents a la societat catalana, una manera de ser i de fer que forma part de la nostra essència.
- Generar espais de diàleg i reflexió a partir d'una mirada prospectiva cap als models de societat i de país.
Vistos el capítol IX del Text refós de la Llei de finances públiques de Catalunya aprovat pel Decret legislatiu 3/2002, de 24 de desembre, i la Llei 38/2003, de 17 de novembre, general de subvencions;
En ús de les atribucions que em són conferides per la legislació vigent, en especial d'acord amb el que preveu l'article 92.3 del Text refós de la Llei de finances públiques de Catalunya,
1- Aprovar les bases reguladores per a la concessió de subvencions per a la realització d'activitats i esdeveniments relacionats amb la commemoració del Tricentenari de l'onze de setembre de 1714, que consten a l'annex d'aquesta Ordre.
2- Obrir-ne la convocatòria per a l'any 2014.
3- El termini de presentació de sol·licituds és des de l'endemà de la publicació de la convocatòria al Diari Oficial de la Generalitat de Catalunya i fins al 30 d'abril.
4- La dotació màxima de les subvencions que preveu aquesta convocatòria és de tres-cents cinquanta mil euros (350.000 euros) amb la distribució següent:
- 175.000 euros a càrrec de la partida pressupostària PR0101 D/482000100/1210.
- 175.000 euros a càrrec de la partida pressupostària PR0101 D/481000100/1210.
En cas que el crèdit previst inicialment en aquestes partides pressupostàries no fos disposat en la seva totalitat per a cadascuna d'elles, el crèdit disponible es podrà transferir d'una partida a l'altra per tal que pugui utilitzar-se en aquesta convocatòria.
La dotació màxima d'aquesta convocatòria podrà ser ampliada d'acord amb la normativa vigent.
Contra aquesta Ordre o les seves bases es pot interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar des de l'endemà de la data de publicació, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Contra la convocatòria, que posa fi a la via administrativa, les persones interessades poden interposar recurs potestatiu de reposició davant el mateix òrgan que l'ha dictada, en un termini no superior a un mes, comptat des de l'endemà de la publicació de la Resolució al DOGC, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o bé un recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar des de 'endemà de la seva publicació, d'acord amb l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Es deroga l'Ordre VCP/130/2009, de 17 de març, d'aprovació de les bases que han de regir la concessió de subvencions per a activitats dirigides a recuperar i divulgar la memòria de la Guerra de Successió i les seves conseqüències, i per a projectes relacionats amb episodis commemoratius de la història de Catalunya i dels països de parla catalana (DOGC núm. 5348, de 27.3.2009).
L'objecte d'aquestes bases és regular el procediment per a la concessió de subvencions per promoure la realització d'activitats i esdeveniments, dins del territori de Catalunya, relacionades amb la commemoració del Tricentenari de l'onze de setembre de 1714 i que s'emmarquin dins de l'àmbit dels objectius següents:
-- Divulgar el coneixement sobre els fets i les conseqüències de la Guerra de Successió.
-- Difondre els motors econòmics i socials que mouen la Catalunya actual i esdevenen la base de la nostra projecció futura.
-- Enfortir els valors que ens defineixen com a poble i que són inherents a la societat catalana, una manera de ser i de fer que forma part de la nostra essència.
-- Generar espais de diàleg i reflexió a partir d'una mirada prospectiva cap als models de societat i de país.
Aquestes activitats, sempre emmarcades dins dels objectius esmentats al paràgraf anterior, poden ser de tipologies diverses.
Amb caràcter orientatiu es relacionen algunes d'aquestes tipologies:
a) Realització de congressos, simposis i conferències.
b) Activitats que consisteixin en representacions teatrals o altres arts escèniques, projeccions audiovisuals, i/o actuacions de carrer.
c) Realització de recitals, concerts o altres activitats similars.
e) Creació i edició de material divulgatiu tant en suport paper com digital.
Les activitats s'han de portar a terme entre l'1 de gener i el 31 d'octubre de 2014, sens perjudici del que estableix la base 15 sobre la justificació de les subvencions.
L'import total del pressupost de despeses de l'activitat ha de ser com a mínim de 500 euros.
Poden ser persones beneficiàries d'aquestes subvencions les entitats sense finalitat de lucre (associacions i fundacions privades) que portin a terme projectes susceptibles de ser inclosos en algun dels supòsits previstos a la base reguladora 1.
En cap cas poden ser beneficiàries de subvenció les empreses, públiques i privades, les agrupacions de persones físiques o jurídiques, públiques o privades, les comunitats de béns o qualsevol altre tipus d'unitat econòmica o patrimoni separat que no estiguin constituïts com a persona jurídica.
3.1 Per obtenir la condició de beneficiàries de les subvencions, les persones sol·licitants han de complir els requisits i les condicions següents:
a) No estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
b) En el cas que disposi d'una plantilla igual o superior a 50 persones treballadores, donar ocupació, almenys, a un 2% de treballadors o treballadores amb disminució sobre la plantilla total, o bé aplicar les mesures alternatives d'acord amb el que disposen l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre (BOE núm. 289, de 3.12.2013); el Reial decret 364/2005, de 8 d'abril (BOE núm. 94, de 20.4.2005), i el Decret 322/2011, de 19 d'abril (DOGC núm. 5864, de 21.4.2011).
c) En cas que tingui una plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i intervenir-hi, en llurs centres de treball, d'acord amb els agents socials, i utilitzar-los adequadament, de conformitat amb els articles 5 i 29 de la Llei 5/2008, de 24 d'abril del dret de les dones a eradicar la violència masclista.
d) Quan per a la realització de l'activitat objecte de la subvenció s'utilitzi qualsevol element susceptible de generar drets d'autor, complir el que disposa la normativa sobre propietat intel·lectual.
e) Les persones jurídiques sol·licitants, han d'estar legalment constituïdes i inscrites en el registre corresponent en la data de publicació de la convocatòria d'aquestes subvencions.
f) Complir el que estableixen els articles 33 i 36.4 de la Llei 1/1998, de 7 de gener, de política lingüística, respecte als centres laborals, i en les empreses que tinguin establiments oberts al públic a Catalunya, complir els requisits que estableixen els articles 32.1 i 32.3 de la Llei esmentada.
3.2 Aquestes subvencions són incompatibles amb la percepció d'altres ajuts per al mateix objecte atorgats per qualsevol departament o organisme de la Generalitat de Catalunya.
Això no obstant, la percepció d'aquestes subvencions és compatible amb l'obtenció d'altres ajuts, ingressos o recursos per a la mateixa finalitat, procedents d'altres administracions o ens públics o privats, sempre que l'import total no ultrapassi el cost de l'activitat subvencionada.
Les subvencions consisteixen en una dotació econòmica, fins a un percentatge màxim del 90% del pressupost de l'activitat subvencionada, i fins a un màxim de 3.000 euros.
Els imports de les subvencions s'assignaran en funció de les disponibilitats pressupostàries i tenint en compte els criteris de valoració fixats en la base 10 d'aquesta Ordre.
Per a l'establiment de l'import de la subvenció es tindrà en compte l'import total del pressupost del projecte presentat o, si escau, de la reformulació a la qual fa referència la base 12.3.
L'import de la subvenció en cap cas no pot ésser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, o amb altres ingressos per qualsevol concepte, superi el cost de l'activitat a desenvolupar per l'entitat beneficiària.
5.1 Es consideren despeses subvencionables les que tinguin una relació directa amb l'actuació subvencionada.
No obstant, es podran imputar costos generals o indirectes a l'activitat subvencionada fins a un 10% del cost pressupostat.
A l'efecte del percentatge establert al paràgraf anterior, són costos generals o indirectes les despeses següents:
- Lloguers de béns immobles destinats a dependències administratives de les entitats perceptores de les subvencions.
- Lloguers de béns mobles destinats a la gestió de perceptors de les subvencions (arrendament d'equips informàtics i de transmissió de dades, lloguer de maquinària, material de transport, mobiliari i estris, així com despeses concertades sota la modalitat de lísing).
- Despeses per a ús de la propietat industrial i anàlegs.
- Subministrament de béns i serveis (electricitat, carburants, aigua, gas, calefacció i condicionament d'aire) per a les dependències administratives dels perceptors de la subvenció.
- Despeses de comunitat que no siguin incloses en el preu del lloguer dels béns immobles.
- Comunicacions telefòniques, postals, telegràfiques, tèlex i telefax, i de missatgeria.
- Despeses de neteja i sanejament dels locals administratius dels perceptors de la subvenció.
- Retribucions del personal de gestió administrativa (no tècnics directament implicats en el projecte subvencionat) al servei del perceptor de la subvenció, mitjançant nòmina.
No obstant, no es poden justificar a càrrec de les subvencions les indemnitzacions per acomiadament, incloses les pactades.
- Treballs de naturalesa de gestió administrativa, realitzats per empreses externes o professionals independents.
Amb efectes informatius, caldrà adjuntar, a la factura i comprovant de pagament, còpia del conveni o contracte o full d'encàrrec professional.
5.2 L'IVA es considera despesa subvencionable en la part que la persona beneficiària no es pugui deduir i, en tot cas, si la persona beneficiària té la consideració de consumidora final.
5.3 En cap cas es consideraran despesa subvencionable la compra de béns inventariables i les despeses de begudes alcohòliques, tabac, multes i sancions, així com obsequis, regals, dinars de treball i atencions protocol·làries o representatives.
6.1 Totes les sol·licituds han d'anar acompanyades de la documentació detallada a la base 8 d'aquesta Ordre.
6.2 El formulari normalitzat de sol·licitud es pot obtenir a l'Oficina Virtual de Tràmits [URL].
La presentació de sol·licituds de les subvencions i de la preceptiva documentació annexa, s'efectuaran i es trametran preferentment pels mitjans electrònics de l'Oficina Virtual de Tràmits ( www.gencat.cat/ovt ).
A aquests efectes, les sol·licituds efectuades per mitjans electrònics es consideren presentades davant l'Administració de la Generalitat de Catalunya quan s'enregistrin en el Registre Telemàtic de la Generalitat de Catalunya a través de l'Oficina Virtual de Tràmits i quedi constància a l'assentament d'entrada de les dades següents: número de registre d'entrada, data i hora de presentació, tipus de document i assumpte, identificació de la persona sol·licitant o de la persona representant, i identificació de l'òrgan al qual s'adreça la sol·licitud.
No obstant el que preveuen els paràgrafs anteriors, les sol·licituds i la resta de documentació a aportar requerida per aquestes bases es poden presentar de manera presencial, segons el model normalitzat que estarà a disposició de les persones interessades a la pàgina web de l'Oficina Virtual de Tràmits ( www.gencat.cat/ovt ).
6.3 En el cas de presentació presencial de la sol·licitud, l'original d'aquesta s'ha de presentar al Registre del Departament de la Presidència (Sant Honorat, 1-3, 08002 Barcelona), o a qualsevol de les adreces de les delegacions territorials del Govern:
Delegació Territorial del Govern a Barcelona: Via Laietana, 14, 08003 Barcelona.
Delegació Territorial del Govern a Girona: plaça de Pompeu Fabra, 1, 17002 Girona.
Delegació Territorial del Govern a Lleida: Lluís Companys, 1, 25003 Lleida.
Delegació Territorial del Govern a Tarragona: Sant Francesc, 3, 43003 Tarragona.
Delegació Territorial del Govern a les Terres de l'Ebre: Montcada, 23 (Palau Abària), 43500 Tortosa.
Delegació Territorial de la Catalunya Central: carrer de l'Historiador Ramon d'Abadal i de Vinyals, 5, 4rt planta (edifici el Sucre), 08500 Vic, o carrer de Castelladral 5-7, polígon industrial els Dolors (Palau Firal) 08243 Manresa.
Delegació Territorial de l'Alt Pirineu i Aran: avinguda d'Espanya, 12, 25620 Tremp.
Sens perjudici del que s'ha exposat, també es podran presentar en qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.4 En el cas que una persona sol·licitant presenti més d'un projecte d'activitat, es presentarà una sol·licitud diferent per a cada activitat o esdeveniment, tret que conformin un conjunt unitari.
6.5 La presentació del formulari de sol·licitud significa la plena acceptació d'aquestes bases i porta implícita la prestació del consentiment per part de la persona interessada perquè l'òrgan gestor de les subvencions faci d'ofici la comprovació del fet que la persona sol·licitant està al corrent de les obligacions tributàries amb l'Estat, amb la Generalitat de Catalunya i amb la Seguretat Social.
En el cas que el sol·licitant opti per presentar la sol·licitud mitjançant l'Oficina Virtual de Tràmits haurà de tenir en compte el següent:
La presentació electrònica de les sol·licituds mitjançant l'Oficina Virtual de Tràmits s'ha d'efectuar mitjançant un certificat digital reconegut de signatura electrònica.
L'Oficina Virtual de Tràmits (OVT) accepta els certificats digitals emesos per totes aquelles entitats de certificació que estiguin classificades per l'Agència Catalana de Certificació (CATCert) per permetre als seus usuaris poder interactuar amb les administracions catalanes.
Els certificats digitals que es poden utilitzar estan recollits en el document "Llistat d'entitats classificades", publicat en la pàgina web del Consorci d'Administració Oberta de Catalunya www.aoc.cat.
En el cas que la persona interessada sigui una persona jurídica, s'admeten en tot cas els sistemes de signatura electrònica, amb el nivell de seguretat 3 o superior, que representin una persona jurídica.
Quan s'actuï en nom d'altri, s'admeten els sistemes d'identificació de persona física esmentats, acompanyats dels documents que acreditin la representació amb la qual s'actua, o els sistemes de signatura electrònica, amb el nivell de seguretat 3 o superior, que representin una persona vinculada a una organització amb capacitat de representació.
Documentació que cal aportar amb la sol·licitud
8.1 Juntament amb la sol·licitud, d'acord amb el formulari normalitzat, s'haurà de trametre la documentació que es detalla a continuació:
a) Memòria detallada del projecte per al qual es demana la subvenció, que ha d'incloure, com a mínim, la informació següent:
Els objectius que es persegueixen amb el projecte.
Les actuacions concretes que es realitzaran, amb indicació del calendari d'execució i el públic al qual s'adrecen.
b) El pressupost detallat de despeses i de fonts de finançament derivat del projecte d'actuacions presentat.
Aquest pressupost no pot incloure les despeses de compra de béns inventariables, les despeses de begudes alcohòliques, tabac, multes i sancions, les despeses d'obsequis, regals, dinars de treball i atencions protocol·làries o representatives, per tractar-se de despeses no elegibles d'acord amb la base 5.3.
En l'elaboració del pressupost també es tindrà en compte el que estableix al respecte de l'IVA la base 5.2, i només s'inclourà l'import corresponent a aquest impost si la persona sol·licitant té la consideració de consumidor final.
No obstant, es podran imputar en el pressupost costos generals o indirectes a l'activitat subvencionada sempre que no superin el 10% de tot el cost pressupostat.
8.2 En el formulari de sol·licitud han de constar les declaracions i la memòria següents:
a) Declaració responsable de no estar sotmès a cap dels supòsits de prohibició per obtenir subvencions, de conformitat amb l'article 13 de la Llei 38/2003, de 17 de novembre, general de subvencions.
b) Declaració responsable d'estar al corrent del compliment de les obligacions tributàries amb la Generalitat de Catalunya i amb l'Estat, així com de les obligacions amb la Seguretat Social.
c) Declaració sobre si s'han demanat o s'han obtingut altres ajuts públics o privats per la mateixa activitat.
Hi ha de constar la relació detallada amb l'entitat concedent i la quantitat sol·licitada o obtinguda.
d) Declaració conforme compleix els requisits dels articles 33 i 36.4 de la Llei 1/1998, de 7 de gener, de política lingüística, respecte als centres laborals i, en les empreses que tinguin establiments oberts al públic a Catalunya, complir els requisits que estableixen els articles 32.1 i 32.3 d'aquesta Llei.
e) En cas que tingui una plantilla de 50 o més persones treballadores, declaració responsable del compliment de l'obligació que preveu l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o a les mesures alternatives de caràcter excepcional al compliment de la quota de reserva previstes pel Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat, i pel Decret 322/2011, de 19 d'abril, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de mesures alternatives de caràcter excepcional al seu compliment.
f) En cas que tingui una plantilla igual o superior a 25 persones, memòria, d'acord amb el model normalitzat, que indiqui els mitjans que utilitzen, amb l'acord dels agents socials, per prevenir i detectar casos d'assetjament sexual i d'assetjament per raó de sexe, i intervenir-hi als centres de treball, de conformitat amb els articles 5 i 29 de la Llei 5/2008, de 24 d'abril, del dret de les dones a eradicar la violència masclista.
g) Quan s'utilitzi qualsevol element susceptible de generar drets d'autor, una declaració que digui que es compleix el que disposa la normativa sobre propietat intel·lectual.
h) Si escau, declaració sobre exempció de repercutir l'IVA o d'estar subjecte a la regla de prorrata.
i) Declaració de compliment de les altres obligacions que preveuen aquestes bases i la normativa general de subvencions en cas de ser beneficiari de subvenció.
j) En el cas de fundacions, declaració responsable d'haver complert el deure de presentació dels comptes anuals davant el Protectorat.
k) En el cas de fundacions i associacions, declaració responsable d'haver donat compliment a la previsió d'adaptació dels estatuts i inscripció en el registre corresponent, establerta en la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
La inexactitud, falsedat o omissió de caràcter essencial en qualsevol dada o document que acompanyi aquestes declaracions deixen sense efecte aquest tràmit, des del moment en què es coneguin i prèvia audiència de la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
Amb la signatura de les declaracions responsables, la persona signant dóna el seu consentiment per a la realització de les verificacions oportunes, des de la finalització del termini de presentació de les sol·licituds de subvenció i fins al compliment per part de la persona beneficiària de la respectiva obligació de justificació de manera completa i correcta, i manifesta, sota la seva responsabilitat, que compleix els requisits establerts i que disposa de la documentació que ho acredita.
8.3 Si la sol·licitud no reuneix els requisits previstos a la convocatòria o no adjunta tota la documentació establerta en aquestes bases, o l'adjunta de forma defectuosa, la Direcció de Serveis, com a òrgan instructor, requerirà l'entitat sol·licitant per tal que esmeni els defectes o aporti la documentació requerida en el termini de 10 dies hàbils a comptar des de l'endemà de la publicació de la llista d'entitats que han d'esmenar la seva sol·licitud, d'acord amb el que estableix l'article 59.6.b) de la Llei estatal 30/1992, de 26 de novembre, de règim jurídic de les administracions públiques i del procediment administratiu comú.
La manca de compliment d'aquest requeriment en el termini esmentat comportarà el desistiment de la subvenció sol·licitada.
La llista d'entitats a les quals manca documentació o inclouen documentació defectuosa i que, per tant, han d'esmenar o completar les seves sol·licituds es publicarà, en substitució de la notificació individual, en el Tauler electrònic de l'Administració de la Generalitat de Catalunya, accessible des de la seu electrònica ( tauler.gencat.cat ).
L'incompliment dels requisits no esmenables o la presentació de la sol·licitud fora del termini establert comporta la inadmissió de la sol·licitud.
Aquestes resolucions, d'inadmissió o de declaració de desistiment de les sol·licituds presentades, que no posen fi a la via administrativa, podran ser impugnades mitjançant recurs d'alçada davant la persona titular Departament de la Presidència, en el termini d'un mes des de l'endemà de la seva notificació.
El termini de presentació de sol·licituds és des de l'endemà de la publicació de la convocatòria al Diari Oficial de la Generalitat de Catalunya i fins al 30 d'abril.
Les sol·licituds són valorades d'acord amb els criteris següents, amb un màxim de 80 punts:
a) La capacitat divulgativa i la possibilitat d'incidència en la ciutadania de les activitats proposades (de 0 a 20 punts).
b) La integració de diferents tipus d'actuació emmarcats en els objectius establerts en la base 1 d'aquesta Ordre (de 0 a 10 punts).
c) L'originalitat, la modernitat i la creativitat de les activitats proposades (de 0 a 20 punts).
d) La viabilitat del projecte, el pla de finançament i el grau de finançament aconseguit i previst al marge d'aquestes subvencions per a la realització de l'activitat objecte d'aquesta subvenció (de 0 a 10 punts).
e) La proximitat geogràfica entre la seu de l'entitat organitzadora i el municipi on es desenvolupen les activitats del projecte presentat (de 0 a 20 punts).
La puntuació mínima per a obtenir subvenció és de 40 punts.
Procediment de concessió i tramitació
11.1 El procediment de concessió de les subvencions es tramita en règim de concurrència competitiva.
11.2 L'òrgan instructor és la Direcció de Serveis del Departament de la Presidència i el competent per resoldre la concessió d'aquestes subvencions és la persona titular del Departament de la Presidència.
11.3 Prèviament a la valoració de les sol·licituds, l'òrgan instructor ha de resoldre sobre la inadmissió o el desistiment de les sol·licituds, que serà notificat als interessats de manera individual.
11.4 Per a la valoració de les sol·licituds presentades, es constituirà una Comissió d'Avaluació integrada per 9 persones del Departament de la Presidència: el director/a de Serveis, que la presideix; els delegats/ades de les diferents delegacions territorials de la Generalitat de Catalunya.
Actua com a secretari/ària, amb veu i sense vot, la persona titular de la Subdirecció General de Règim Econòmic i Contractació del Departament de la Presidència.
El funcionament d'aquesta Comissió es regeix per les disposicions aplicables als òrgans col·legiats de l'Administració de la Generalitat de Catalunya.
La Comissió d'Avaluació, tenint en compte els criteris de valoració previstos a la base 10, elaborarà un informe en el qual es concreti el resultat de l'avaluació efectuada.
A la vista d'aquest informe l'òrgan instructor elabora la proposta provisional de concessió de les subvencions tal com estableix la base 12.
Posteriorment, a la vista de la proposta provisional, de les acceptacions de les subvencions, dels documents presentats i de les comprovacions d'ofici fetes d'acord amb la base 12, l'òrgan instructor elabora la proposta definitiva de resolució, i l'eleva a l'òrgan resolutori.
Proposta provisional de concessió, acceptació de la subvenció i presentació de documentació addicional
12.1 La Direcció de Serveis, com a òrgan instructor, ha d'acordar una proposta provisional de concessió de les subvencions, que es notifica a les persones interessades a través de la publicació al tauler electrònic de l'Administració de la Generalitat de Catalunya ( tauler.gencat.cat ).
12.2 Els sol·licitants han d'acceptar la proposta de subvenció presentant el document d'acceptació i la documentació que consta a l'apartat 4, en el termini de 10 dies hàbils des de l'endemà de la publicació de la proposta provisional de concessió.
La tramesa de l'acceptació i la documentació indicada s'ha de fer en algun dels llocs indicats a la base 6.3.
El formulari normalitzat d'acceptació estarà a disposició dels interessats a l'Oficina Virtual de Tràmits ( www.gencat.cat/ovt ).
12.3 Juntament amb el formulari d'acceptació es pot presentar la reformulació del projecte i del pressupost si l'import de la subvenció de la proposta provisional és inferior a la sol·licitada, per ajustar-lo a la subvenció atorgable.
En qualsevol cas, la reformulació ha de respectar l'objecte, les condicions i la finalitat de la subvenció així com els criteris de valoració establerts amb relació al projecte, i no pot comportar una modificació substancial del projecte.
12.4 Juntament amb el document d'acceptació cal aportar la documentació següent:
a) Còpia compulsada del document d'identitat de la persona signant.
No cal aportar el document d'identitat si s'autoritza l'òrgan instructor perquè consulti les dades d'identitat.
b) Còpia compulsada de la documentació acreditativa de la representació amb què actua, si no s'ha d'inscriure en un registre públic.
En cas que la representació estigui inscrita en un registre públic, no cal aportar aquesta documentació perquè l'òrgan instructor ho comprova d'ofici.
c) Còpia compulsada del document d'identificació fiscal de l'entitat.
No cal aportar el document d'identificació fiscal de l'entitat si s'autoritza l'òrgan instructor perquè consulti aquestes dades.
d) Imprès normalitzat de domiciliació bancària degudament conformat per l'entitat bancària de l'entitat sol·licitant d'acord amb allò establert pel reglament (CE) 260/2012.
Aquest imprès estarà a disposició dels interessats a l'Oficina Virtual de Tràmits ( www.gencat.cat/ovt ).
No cal aportar els documents indicats en les lletres a), b) i c) en el cas que la persona sol·licitant els hagi presentat anteriorment al Departament de la Presidència o a l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
12.5 Si la sol·licitud s'ha presentat per mitjans telemàtics:
a) No s'ha de presentar la còpia compulsada del document d'identitat personal de la persona signant.
b) No s'ha de presentar la documentació acreditativa de la representació, si la signatura electrònica acredita que la persona signant té poders suficients per actuar en nom de l'altra persona.
c) No s'ha de presentar el document d'identificació fiscal de l'entitat, si s'ha emprat un sistema de signatura electrònica que representi una persona jurídica o una persona vinculada a una organització amb capacitat de representació.
d) Les persones sol·licitants poden presentar còpies digitalitzades dels documents en substitució de les còpies compulsades, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
12.6 L'òrgan instructor, amb anterioritat a la notificació de la proposta provisional, ha de comprovar d'ofici les dades i el compliment dels requisits següents:
a) En el cas de persones jurídiques, les dades relatives a la personalitat jurídica, a la capacitat d'obrar en els registres corresponents.
b) En el cas de fundacions, que hagin complert el deure de presentació dels comptes anuals davant el protectorat.
En el cas que l'òrgan instructor, per causes alienes a la seva actuació, no pugui comprovar d'ofici les dades i el compliment dels requisits esmentats, ha de requerir a la persona beneficiària que aporti la documentació escaient en el termini de 10 dies hàbils.
Aquest requeriment es farà en el mateix tràmit de comunicació de la proposta provisional i requeriment de la resta de documentació.
12.8 S'entén que es desisteix de la sol·licitud si no es presenta el document d'acceptació i la resta de documentació prevista a l'apartat 4, i 6 si escau, dins del termini esmentat.
En el supòsit d'haver presentat una reformulació del projecte i el pressupost, l'atorgament de la subvenció comporta l'acceptació de la reformulació.
La persona titular del Departament de la Presidència resol la convocatòria de subvencions, a la vista de la proposta definitiva del/la titular de la Direcció de Serveis.
La resolució, degudament motivada d'acord amb els criteris de valoració que estableix la base 10, es notifica mitjançant l'exposició pública, en un termini màxim de 6 mesos a comptar de la data de publicació de la convocatòria, al tauler electrònic de l'Administració de la Generalitat de Catalunya ( tauler.gencat.cat ).
Transcorregut aquest termini sense que s'hagi dictat i publicat la resolució expressa, les entitats interessades poden entendre desestimades les seves sol·licituds per silenci administratiu.
14.1 El pagament de la subvenció es tramitarà de la manera següent:
El pagament del 80% de la subvenció concedida s'efectuarà en concepte de bestreta en el moment de la concessió de la subvenció.
El 20% restant s'abonarà un cop acomplert el tràmit de justificació a què es refereix la base 15.1.
L'incompliment de l'obligació de justificació de l'aplicació dels fons percebuts i/o l'incompliment de la finalitat per a la qual es va concedir la subvenció, en els termes previstos en la base 15.2, serà causa de revocació total o parcial de la subvenció concedida.
14.2 Prèviament a cadascun dels pagaments, la Direcció de Serveis ha de comprovar d'ofici si la persona beneficiària està al corrent de les obligacions tributàries i amb la Seguretat Social.
15.1 No més tard del 14 de novembre de 2014, les persones beneficiàries de les subvencions han de presentar a la Direcció de Serveis del Departament de la Presidència la documentació justificativa següent:
Justificants de la despesa efectuada com a mínim per l'import de la subvenció atorgada, justificants que han d'incloure els originals i còpia de les factures.
Així mateix es presentaran els corresponents comprovants de pagament d'aquelles factures ja pagades tenint en compte el termini màxim establert en cadascuna de les factures per al seu pagament.
Aquests documents han d'anar acompanyats d'una relació numerada, on quedi reflectida la partida o concepte al qual s'imputen en relació amb el pressupost de l'activitat presentat.
Les factures han de complir els requisits que estableix la normativa vigent i l'acreditació del seu pagament s'ha de regir per allò establert a l'article 7 de la Llei 7/2012, de 29 d'octubre.
Així mateix, la persona beneficiària aportarà, si escau, la documentació a la qual fa referència l'article 31.3 de la Llei 38/2003, de 17 de novembre, general de subvencions, modificat per la Llei 14/2011, d'1 de juny.
15.2 No més tard del 28 de febrer de 2015, les persones beneficiàries de les subvencions han de presentar a la Direcció de Serveis del Departament de la Presidència la documentació justificativa següent:
- Una memòria del projecte en relació amb la finalitat de la subvenció, que justifiqui el compliment de les condicions que exigeixen aquestes bases, amb indicació de les activitats fetes i els resultats obtinguts.
- Documentació acreditativa de la utilització del logotip del Departament de la Presidència i de la marca identificativa específica de la commemoració del Tricentenari en els elements informatius i de difusió de l'activitat subvencionada, a partir de la concessió de la subvenció.
- Els comprovants de pagament de les factures presentades amb anterioritat que no van ser presentats, d'acord amb allò establert a la base 15.1.
- Un compte justificatiu d'acord amb el formulari normalitzat que es podrà obtenir a la pàgina OVT, que inclou:
a) una relació classificada de les despeses de la totalitat de l'activitat subvencionada, amb indicació del creditor, el número de factura o justificant, la data d'emissió, el concepte i l'import.
b) una relació detallada d'altres ingressos, subvencions o ajuts, públics o privats, que hagin finançat les activitats subvencionades, amb indicació de l'import i la seva procedència.
- Una memòria de les desviacions sofertes en relació amb el pressupost presentat, si escau.
La Direcció de Serveis, a la vista de la documentació justificativa presentada, podrà requerir l'original d'aquells justificants que consideri oportú d'entre els no presentats per l'entitat beneficiària, si ho creu necessari per tal de comprovar la correcta justificació del total de l'activitat subvencionada.
Altres obligacions de les persones beneficiàries
Les persones beneficiàries han de complir les obligacions previstes en aquestes bases i les establertes a la legislació vigent en matèria de subvencions i en concret han de complir les obligacions següents:
a) dur a terme l'activitat subvencionada d'acord amb el programa presentat i col·laborar en les tasques de seguiment i de coordinació proposades per la Direcció de Serveis.
Si es produeixen canvis significatius en el programa, s'han de notificar a la Direcció, la qual hi pot manifestar objeccions en el termini de 15 dies des de la notificació.
Si la Direcció no manifesta cap objecció, la modificació del programa es considera acceptada.
b) proporcionar en tot moment la informació que li sigui demanada respecte de la subvenció concedida i sotmetre's a les actuacions de comprovació del Departament de la Presidència, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
c) comunicar a la Direcció de Serveis les subvencions obtingudes, a més de les ja consignades a la sol·licitud de subvenció, d'altres administracions públiques, entitats o empreses privades, tan aviat com sigui possible i en qualsevol cas amb anterioritat a la justificació de l'aplicació donada als fons percebuts.
d) fer constar el suport de la Generalitat de Catalunya en la realització de l'activitat objecte d'ajut, mitjançant la inclusió en tots els elements informatius i publicitaris relacionats amb l'activitat subvencionada, a partir de la concessió, del logotip del Departament de la Presidència així com de la marca identificativa específica de la commemoració del Tricentenari. que es poden descarregar a l'adreça www.gencat.cat/piv
e) complir els requisits que estableixen els articles de la Llei 1/1998, de 7 de gener, de política lingüística, que li siguin exigibles.
f) les regulades a l'article 92 bis del Text refós de la Llei de finances públiques de Catalunya, addicionat per l'article 37 de la Llei 26/2009, de 23 de desembre, de mesures fiscals, financeres i administratives, en referència a la prohibició, com a entitat beneficiària de subvencions provinents de l'Administració de la Generalitat, de fer aportacions a títol gratuït a altri des de la presentació de la sol·licitud i fins l'acabament de l'activitat subvencionada.
g) altres obligacions previstes a la normativa de subvencions.
17.1 La subvenció podrà ser reduïda de manera total o parcial, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
L'òrgan concedent podrà modificar la resolució de concessió en el cas d'alteració de les condicions que van fonamentar la concessió de la subvenció.
Si l'entitat beneficiària obté un finançament addicional no previst en el pressupost inicialment presentat, el Departament de la Presidència podrà modificar la quantia de les subvencions concedides.
17.2 Si el cost acreditat de les activitats realitzades objecte de subvenció és inferior al pressupost en base al qual es va atorgar la subvenció en un percentatge superior al 15%, l'import de la subvenció es reajustarà minorant aquest proporcionalment.
Són causes de revocació de les subvencions concedides, a més de les previstes específicament en aquestes bases, les que preveuen els articles 99 i 92bis del Text refós de la Llei de finances públiques, aprovat mitjançant el Decret legislatiu 3/2002, de 24 de desembre, els articles 36 i 37 de la Llei 38/2003, de 17 de novembre, general de subvencions, i l'incompliment dels requisits que estableixen els articles 32.1, 32.3, i 36.4 de la Llei 1/1998, de 7 de gener, de política lingüística.
En tot el que no preveuen expressament aquestes bases són aplicables els preceptes que conté el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'oposi a la normativa bàsica estatal; els preceptes bàsics de la Llei 38/2003, de 17 de novembre, general de subvencions, i del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; la Llei 26/2010, del 3 d'agost, de règim jurídic i de procediment de les administracions públiques de Catalunya; la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya que sigui aplicable a l'exercici corresponent, i la resta de normativa administrativa aplicable.